
Edukimi mjedisor për zhurmat

[bookmark: _GoBack]Agjencia Kombëtare e mjedisit zhvilloi orë edukative në shkollën 9-vjeçare “Hasan Tahsin” dhe “26 Nëntori”, me synim ndërgjegjësimin e nxënësve mbi zhurmat dhe ndikimin në jetën e përditshme. Zhurmat janë një problem i rëndësishëm mjedisor dhe shëndetësor. Çdo person duhet të kujdeset për të ulur ndotjen akustike, në mënyrë që të jetojmë në një mjedis më të qetë dhe më të shëndetshëm.

🌱 Gjatë aktivitetit u diskutua mbi rëndësinë e ruajtjes së mjedisit, reduktimin e zhurmave në komunitet dhe edukimin e brezit të ri për një sjellje më të përgjegjshme ndaj natyrës dhe hapësirave publike.

👩‍🎓 Nxënësit morën pjesë aktivisht me pyetje dhe diskutime, duke treguar interes për ndotjen akustike dhe mënyrat konkrete për të kontribuar në një ambient më të pastër dhe më të qetë.

🌍 Agjencia Kombëtare e Mjedisit ka për mision mbrojtjen dhe përmirësimin e mjedisit, si dhe promovimin e edukimit mjedisor për brezat e rinj.  

